આર્થિક દ્રષ્ટિએ: સંવત ૨૦૭૨નું નવું વર્ષ કન્યા રાશિમાં જાતકો માટે આર્થિક દ્રષ્ટિએ મધ્યમ રહેશે. આવક અને ખર્ચ બંને દ્રષ્ટિએ સરખું લાગી રહ્યું છે. નોકરિયાત વર્ગ માટે પણ આ વર્ષ કંઈ નવું નથી સૂચવતું. જે સ્થિતિ હશે તે બની રહેશે. જે જાતકોની નોકરી ચાલુ છે તેમના માટે નવું કંઈ બનતું નથી. આ વર્ષ દરમિયાન બદલી, બઢતી કે પ્રમોશનનો યોગ નથી જણાતો. જે જાતકો હાલમાં જ પોતાનો અભ્યાસ પૂર્ણ કરી નોકરીની તલાશમાં હશે તો તેમને પણ બાંધ્યા પગારથી નોકરી તો મળી જ જશે.